মনীশ মালহোত্রার দীপাবলি পার্টিতে চাঁদের হাট

ওয়েব ডেস্ক: মনীশ মালহোত্রার দীপাবলি পার্টিতে (Manish Malhotras Diwali Party 2025) বলি-গ্ল্যামারের ছটা। এবারও আলোর উৎসব দিওয়ালির শুরু হয়ে গেল বলিউডে । রবিবার মুম্বইয়ের জমকালো দিওয়ালি পার্টিতে হাজির ছিলেন চলচ্চিত্র জগতের সেকাল থেকে একালের তারকারা। পার্টিতে দেখা গেল এভারগ্রিন রেখা (Rekha), হেমা মালিনী, মাধুরী দীক্ষিত (Madhuri Dixit), কাজল (Kajol), উর্মিলা মাতণ্ডকর, করিনা কাপুর (Kareena Kapoor Khan) থেকে শুরু করে তরুণ প্রজন্মের অভিনেত্রী সারা আলি খান (Sara Ali Khan), কৃতি স্যানন, অনন্যা পান্ডে – সবাই ছিলেন উৎসবের সাজে উজ্জ্বল। সাদা আনারকলিতে করিনার থেকে চোখ ফেরানো দায়। মাধুরী থেকে কাজল সকলেই লাইম লাইট কেড়েছেন।

বলিউডে শুরু হয়ে গিয়েছে দিওয়ালি সেলিব্রেশন। গতকাল জনপ্রিয় সেলিব্রিটি ডিজাইনার মণিশ মলহোত্রার বাড়িতে ছিল জমকালো দিওয়ালি সেলিব্রেশন। প্রতি বছরের মতো এ বছরও আলোয় সেজে উঠেছিল মণিশ মালহোত্রার বাড়িঘর। আমন্ত্রিত ছিলেন বলিউডের অসংখ্য তরকারা। যেন চাঁদের হাট বসেছিল ডিজাইনারের বাড়িতে। মেয়েকে উপস্থিত হয়েছিলেন কাজল। এছাড়াও গুজব জুটি তারা সুতারিয়া, বীর পাহাড়িয়া থেকে ববি দেওল, প্রীতি জিন্টাও অনুষ্ঠানে উপস্থিত ছিলেন। যা কিনা বিরল। রেখা (Rekha), হেমা মালিনী, মাধুরী দীক্ষিত (Madhuri Dixit), কাজল (Kajol), উর্মিলা মাতণ্ডকর, করিনা কাপুর (Kareena Kapoor Khan) থেকে শুরু করে তরুণ প্রজন্মের অভিনেত্রী সারা আলি খান (Sara Ali Khan) সহ একঝাঁক তারকা।

‘সোলজার’ জুটিকে একসঙ্গে দেখতে পেয়ে রীতিমতো আনন্দে লাফিয়ে ওঠেন ভক্তরা। নব্বই দশকের অন্যতম জনপ্রিয় জুটি ছিলেন প্রীতি এবং ববি। তাদের জুটির ‘সোলজার’ ছবিটি সেই সময় প্রচুর কামিয়েছিল। রবিবার মনীশ মালহোত্রার জমকালো দিওয়ালি পার্টিতে ববি দেওল এবং প্রীতি জিন্টার উষ্ণ আলাপচারিতার বেশ কয়েকটি ছবি এবং ভিডিও এখন সোশ্যাল মিডিয়ায় ভাইরাল। ভাইরাল ক্লিপগুলিতে, ববি এবং প্রীতিকে বেশ হাসিখুশি দেখাচ্ছিল। তাঁদের একে অপরকে শুভেচ্ছা জানাতে দেখা যায়। এই জুটি ফটোগ্রাফারদের কাছে একসঙ্গে পোজও দেন। তাদের একসঙ্গে উপস্থিতি মণিশ মলহোত্রার পার্টির সৌন্দর্য আরও দ্বিগুন করে দেয়। তবে গতকাল ববির স্ত্রী তানিয়া দেওলকেও প্রীতির সঙ্গে কথোপকথন করতে দেখা গিয়েছে।

আরও পড়ুন: বাবা-মেয়ের গল্প নিয়ে ‘হাঁটি হাঁটি পা পা’র টিজার প্রকাশ্যে

করিনা কাপুর সাদা আনারকলি, চিরচেনা গ্ল্যামারে ঝলমল করছিলেন। কাজল এসেছিলেন মেয়ে নিসার সঙ্গে, মা-মেয়ের যুগলবন্দিতে পার্টিতে এনেছিলেন গ্ল্যামারের ছোঁয়া। মাধুরী দীক্ষিতের রয়্যাল ব্লু শাড়ি নজর কেড়েছে সকলের, তাঁর সঙ্গে ছিলেন করণ জোহর। গৌরী খান পরেছিলেন উজ্জ্বল লাল পোশাক, আর সুহানা খান মনকাড়া নীল শাড়িতে। পুত্রবধূ রাধিকা মার্চেন্টের সঙ্গে হা ধরে পার্টিতে ঢুকতে দেখা যায় নীতা আম্বানিকেও।সারা আলি খান উৎসবের মেজাজে মানানসই লেহেঙ্গায় হাজির। অনন্যা পান্ডে সোনালি রঙে পার্টিতে যোগ করেছিলেন নিজস্বতা।

অন্য খবর দেখুন